ناخجیوان– تبریز– تهران– مشهد بین الخالق سرنیشین قاطارینین فعالیته باشلاماسی ایله باغلی بوتون حاظیرلیقلار باشا چاتیب.
آپانین معلوماتینا گوره، بو باره ده "ناخچیوان دمیر یوللاری" محدود مسئولییتلی جمعیت معلومات یاییب.
"آذربایجان دمیر یوللاری" قاپالی سهمدار جمعیتی ایله ایران دمیر یوللاری آراسیندا دمیر یوللارینین رهبر هئییتی و ائکسپئرتلرینین ایشتیراکی ایله 2016-جی ایلین اؤتن دؤورو عرضینده ناخچیوان، تبریز، تهران و باکی شهرلرینده بیر نئچه گؤروش کئچیریلیب. ایمضالانمیش ایکی طرفلی پروتکل لارا اساسا ناخجیوان– تبریز– تهران– مشهد بین الخالق سرنیشین قاطارینین فعالیته باشلاماسی، اونونلا علاقه دار تاریفلر راضیلاشدیریلیب.
قید ائدک کی، ناخچیوان مختار رئسپوبلیکاسی ایله ایران ایسلام رئسپوبلیکاسی آراسیندا بین الخالق سرنیشین قاطارینین فعالیته باشلاماسی "آذربایجان رئسپوبلیکاسی حؤکومتی ایله ایران ایسلام رئسپوبلیکاسی حؤکومتی آراسیندا آذربایجان و ایران دمیر یوللاری علاقه لندیریلمسی حاقیندا" 2016- جی ایل فئورالین 23 – ده تهران شهرینده ایمضالانمیش چرچیوه سازیشینده اؤز عکسینی تاپیب.
azb_Arab azb_Arab azb_Arab azb_Arab